《莲花峰》
宋代·陈知柔

多病登台今古情，菊花摇荡午凉生。
山前木落石岩出，海上潮来秋渚平。
野兴已随芳草还，归鞭更傍落霞明。
愧无十丈开花句，独卧禅房心自清。

作者简介：（?—1184）宋泉州永春人，字体仁，号休斋，一号弱翁。高宗绍兴十二年进士。授台州判官。历知循州、贺州。与秦桧子秦熺同榜进士，桧当轴，同年多以攀援致通显，知柔独不阿附。解官归，主管冲祐观。有《易本旨》、《春秋义例》、《易大传》、《易图》、《诗声谱》、《论语后传》等。